

ŠAKIŲ RAJONO SAVIVALDYBĖ

TARYBOS POSĖDŽIO 

PROTOKOLAS
2016-12-23 Nr. Tp-11

Šakiai


Posėdis įvyko 2016-12-23 1300-1630 val.


Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 24 rajono savivaldybės tarybos nariai (registravimo žiniaraštis pridedamas, 1 priedas).


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas).


Juozas Bertašius. Darbotvarkėje buvo pateikti 33 sprendimo projektai. Frakcijos vardu buvo pateiktas vienas papildomas sprendimo projektas „Dėl Šakių rajono savivaldybės tarybos nario, laikinai einančio mero pareigas, išrinkimo. 


Tautvydas Šukys. Dėl pasikeitusių aplinkybių, siūlome šio sprendimo projekto į darbotvarkę netraukti.  


Juozas Bertašius. Kadangi šis klausimas į darbotvarkę nebuvo įtrauktas, siūlau svarstyti 33 sprendimo projektus. 


NUTARTA. Patvirtinti posėdžio darbotvarkę. 

BALSAVO: „už“ – 23, „susilaikė“ - 1. 
 
DARBOTVARKĖ:


1. Dėl rajono savivaldybės tarybos 2011 m. rugsėjo 23 d. sprendimo Nr. T-170 „Dėl socialinės reabilitacijos paslaugų neįgaliesiems finansavimo“ pakeitimo.  

2. Dėl rajono savivaldybės tarybos 2015 m. gegužės 28 d. sprendimo Nr. T-88 „Dėl rajono savivaldybės smulkaus ir vidutinio verslo plėtros fondo nuostatų patvirtinimo“ pakeitimo.

3. Dėl rajono savivaldybės tarybos 2015 m. gruodžio 18 d. sprendimo Nr. T-262 „Dėl Šakių rajono savivaldybės bendruomenės vaiko teisių apsaugos tarybos sudėties ir nuostatų patvirtinimo“ pakeitimo.

4. Dėl rajono savivaldybės tarybos 2016 m. vasario 18 d. sprendimo Nr. T-54 „Dėl rajono kompleksinio teritorijų planavimo dokumentų sprendinių įgyvendinimo stebėsenos ataskaitos aprobavimo“ papildymo. 

5. Dėl pritarimo projektams. 

6. Dėl Šakių rajono viešųjų asmens sveikatos priežiūros įstaigų stebėtojų tarybų patvirtinimo. 

7. Dėl Šakių rajono savivaldybės administracijos struktūros. 

8. Dėl tarnybinės veiklos vertinimo komisijos sudarymo. 

9. Dėl rajono savivaldybės kontrolieriaus ir kontrolieriaus pavaduotojo tarnybinės veiklos vertinimo komisijos sudarymo. 

10. Dėl rajono savivaldybės tarybos 2014 m. sausio 30 d. sprendimo Nr. T-19 ,,Dėl leidimų teikti pramoginių įrenginių paslaugas rajono savivaldybės viešosiose vietose išdavimo tvarkos aprašo patvirtinimo“ pripažinimo netekusiu galios. 

11. Dėl vienkartinės piniginės išmokos skyrimo savivaldybės biudžetinės įstaigos Zanavykų muziejaus direktorei Rimai Vasaitienei. 

12. Dėl vienkartinės piniginės išmokos skyrimo savivaldybės biudžetinės įstaigos Gelgaudiškio kultūros centro direktorei Dianai Šležienei. 

13. Dėl vienkartinės piniginės išmokos skyrimo savivaldybės biudžetinės įstaigos Lukšių kultūros centro direktorei Daivai Bukšnienei. 

14. Dėl rajono savivaldybės visuomenės sveikatos biure teikiamų paslaugų tarifų nustatymo. 

15. Dėl Šakių rajono savivaldybės atliekų tvarkymo taisyklių patvirtinimo. 

16. Dėl įmokos už komunalinių atliekų surinkimą iš atliekų turėtojų ir atliekų tvarkymą Šakių rajono savivaldybėje dydžio nustatymo metodikos patvirtinimo. 

17. Dėl rajono savivaldybės tarybos 2016 m. vasario 18 d. sprendimo Nr. T-49 „Dėl rajono savivaldybės 2016-2018 metų strateginio veiklos plano patvirtinimo“ pakeitimo. 

18. Dėl pritarimo Šakių rajono savivaldybės 2018-2024 metų plėtros strateginio plano rengimui. 

19. Dėl pritarimo Gelgaudiškio dvaro parko žemės sklypo perėmimui. 

20. Dėl projekto „Šakių rajono socialinio būsto plėtra“ NR. 08.1.2-CPVA-R-408-41-0001/VL-861 socialinio būsto pirkimo būdo ir pirkimo sąlygų patvirtinimo. 

21. Dėl rajono savivaldybės tarybos 2016 m. vasario 18 d. sprendimo Nr. T-51 „Dėl rajono savivaldybės 2016 metų biudžeto patvirtinimo“ pakeitimo ir papildymo. 

22. Dėl turto perdavimo rajono savivaldybės biudžetinei įstaigai. 

23. Dėl valstybės turto pripažinimo netinkamu (negalimu) naudoti. 

24. Dėl Juozo Domeikos šalpos fondo atleidimo nuo žemės nuomos mokesčio už 2016 metus. 

25. Dėl panaudos sutarties su viešąja įstaiga Šešupės euroregiono turizmo informacijos centru nutraukimo. 

26. Dėl rajono savivaldybės tarybos 2014 m. lapkričio 27 d. sprendimu Nr. T-325 patvirtinto Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašo pakeitimo. 

27. Dėl rajono savivaldybės tarybos 2015 m. kovo 26 d. sprendimo Nr. T-93 „Dėl rajono savivaldybės būsto fondo ir rajono savivaldybės socialinio būsto, kaip rajono savivaldybės būsto fondo dalies, sąrašų patvirtinimo“ dalinio pakeitimo. 

28. Dėl rajono savivaldybės tarybos 2015 m. gruodžio 18 d. sprendimo Nr. T-287 „Dėl savivaldybės ir valstybės turto perdavimo viešajai įstaigai „Šakių rajono savivaldybės priešgaisrinė tarnyba“ pagal panaudos sutartį“ pakeitimo. 

29. Dėl rajono savivaldybės tarybos 2016 m. kovo 18 d. sprendimo Nr. T-115 „Dėl savivaldybės ir valstybės ilgalaikio turto perdavimo viešajai įstaigai „Šakių rajono savivaldybės priešgaisrinė tarnyba“ pagal panaudos sutartį“ 1 priedo „Savivaldybei nuosavybės teise priklausančio nekilnojamojo turto sąrašas“ pakeitimo. 

30. Dėl vienkartinės priemokos išmokėjimo rajono savivaldybės mero pavaduotojui Edgarui Pilypaičiui. 

31. Dėl rajono savivaldybės tarybos 2007 m. spalio 25 d. sprendimo Nr. T-207 „Dėl Administracinės komisijos prie Šakių rajono savivaldybės tarybos nuostatų tvirtinimo“ ir 2015 m. gegužės 28 d. sprendimo Nr. T-44 „Dėl administracinės komisijos prie rajono savivaldybės tarybos sudarymo“ pripažinimo netekusias galios. 

32. Dėl rajono savivaldybės Nevyriausybinių organizacijų tarybos sudarymo. 

33. Dėl rajono savivaldybės tarybos 2015 m. spalio 16 d. sprendimo Nr. T-173 „Dėl rajono savivaldybės tarybos veiklos reglamento patvirtinimo“ pakeitimo ir papildymo. 

Aušrelė Pukinskienė. Nusišalinu nuo sprendimo projekto Nr. 24 „Dėl Juozo Domeikos šalpos fondo atleidimo nuo žemės nuomos mokesčio už 2016 metus“, nes esu Girėnų bendruomenės centro valdybos narė.  



Paulius Puskunigis. Nusišalinu nuo sprendimo projekto Nr. 21 „Dėl rajono savivaldybės tarybos 2016 m. vasario 18 d. sprendimo Nr. T-51 „Dėl rajono savivaldybės 2016 metų biudžeto patvirtinimo“ dalinio pakeitimo ir papildymo“.


Ramūnas Kaunas. Nusišalinu nuo sprendimo projekto Nr. 24 „Dėl Juozo Domeikos šalpos fondo atleidimo nuo žemės nuomos mokesčio už 2016 metus“, nes esu Girėnų bendruomenės centro valdybos narys.  


NUTARTA. Leisti tarybos nariams nedalyvauti svarstant atitinkamus sprendimų projektus.    

BALSAVO: „už“ – 24 (vienbalsiai).


1. SVARSTYTA. Rajono savivaldybės tarybos 2011 m. rugsėjo 23 d. sprendimo Nr. T-170 „Dėl socialinės reabilitacijos paslaugų neįgaliesiems finansavimo“ pakeitimo klausimas. 


Pranešėja Leonora Pocevičiūtė, Socialinės paramos skyriaus vedėja. 


NUSPRĘSTA. Pritarti sprendimo projektui (sprendimas Nr. T-365).


BALSAVO: „už“ – 24 (vienbalsiai).


2. SVARSTYTA. Rajono savivaldybės tarybos 2015 m. gegužės 28 d. sprendimo Nr. T-88 „Dėl rajono savivaldybės smulkaus ir vidutinio verslo plėtros fondo nuostatų patvirtinimo“ pakeitimo klausimas.


Pranešėja Daiva Palukaitienė, Šakių verslo informacijos centro direktorė.


Raminta Bastytė. Komiteto posėdžio metu siūliau įrašyti, kad paskolos grąžinimas turi būti užtikrinamas apdraustu turtu. 

Daiva Palukaitienė. Nuostatuose yra punktas, kuriame numatyta, kad teikiant paskolą galima reikalauti papildomų sąlygų. Tai ir gali būti numatyta sutarties sąlygose. 


Edgaras Pilypaitis. Komiteto posėdžio metu buvo pasiūlyta 6.4.3. punktą išdėstyti taip: „paskolos grąžinimą pareiškėjas turi užtikrinti įkeičiamu apdraustu turtu“, tad siūlyčiau priimant sprendimo projektą jį patvirtinti su pataisomis.   


NUSPRĘSTA. Pritarti sprendimo projektui, 6.4.3. punktą išdėstant taip: „paskolos grąžinimą pareiškėjas turi užtikrinti įkeičiamu apdraustu turtu“ (sprendimas Nr. T-366).


BALSAVO: „už“ – 24 (vienbalsiai).


3. SVARSTYTA. Rajono savivaldybės tarybos 2015 m. gruodžio 18 d. sprendimo Nr. T-262 „Dėl Šakių rajono savivaldybės bendruomenės vaiko teisių apsaugos tarybos sudėties ir nuostatų patvirtinimo“ pakeitimo klausimas. 


Pranešėja Rūta Lebedžinskienė, Vaiko teisių apsaugos skyriaus vedėja. 


NUSPRĘSTA. Pritarti sprendimo projektui (sprendimas Nr. T-367).


BALSAVO: „už“ – 24 (vienbalsiai).


4. SVARSTYTA. Rajono savivaldybės tarybos 2016 m. vasario 18 d. sprendimo Nr. T-54 „Dėl rajono kompleksinio teritorijų planavimo dokumentų sprendinių įgyvendinimo stebėsenos ataskaitos aprobavimo“ papildymo klausimas. 


Pranešėja Vita Valaitienė, Architektūros ir urbanistikos skyriaus vedėja. 


Raminta Bastytė. Prieš teikdama tvirtinti dokumentus, ar nejaučiate atsakomybės, kad teikiami dokumentai būtų tinkamai parengti? Kaip vertinate savo atsakomybę?


Vita Valaitienė. Mus labai riboja laikas, nes reikia suspėti įgyvendinti Šakių miesto sutvarkymo projektą. Taip pat reikia parengti Šakių miesto bendrojo plano pakeitimą. Šių dokumentų negalime pradėti rengti be ataskaitos. Su rengėjais susitarėme, kad nemokamai parengs dokumentą, kuris būtų patvirtintas, kad toliau nesitrukdytų mūsų projektai. 


Mindaugas Tarnauskas. Ataskaitoje rašoma, kad ji atskleidė, jog žmonės migruoja į didmiesčius ir užsienį. Tad pirmaeilis uždavinys išlaikyti žmones, kuriant pramonę, verslą ir naujas darbo vietas. Kaip bus vystoma pramonė ir kuriamos naujos darbo vietos?


Vita Valaitienė. Šakių miesto ir rajono bendruosiuose planuose yra numatytos pramonės teritorijos. Niekas nedraudžia jas įsisavinti. 


Dinara Gudaitienė. Kodėl dokumentas pateiktas svarstyti paskutinę minutę?


Vita Valaitienė. Dokumentas pateiktas ne paskutinę minutę, o pagal grafiką.  


Edgaras Pilypaitis. Ar tai yra autorinis dokumentas, kurio skyriaus specialistai negali pakoreguoti?


Vita Valaitienė. Sunku pasakyti. 


NUSPRĘSTA. Nepritarti sprendimo projektui.


BALSAVO: „už“ – 11, „susilaikė“ – 13.

5. SVARSTYTA. Pritarimo projektams klausimas. 


Pranešėjas Elvydas Pauliukėnas, Švietimo ir sporto skyriaus vedėjas. 


NUSPRĘSTA. Pritarti sprendimo projektui (sprendimas Nr. T-368).


BALSAVO: „už“ – 24 (vienbalsiai).


6. SVARSTYTA. Šakių rajono viešųjų asmens sveikatos priežiūros įstaigų stebėtojų tarybų patvirtinimo klausimas. 


Pranešėja Evelina Domeikaitė-Dovydaitienė, rajono savivaldybės administracijos vyriausioji specialistė.


NUSPRĘSTA. Pritarti sprendimo projektui (sprendimas Nr. T-369).


BALSAVO: „už“ – 24 (vienbalsiai).


7. SVARSTYTA. Šakių rajono savivaldybės administracijos struktūros klausimas. 


NUSPRĘSTA. Pritarti sprendimo projektui (sprendimas Nr. T-370).


BALSAVO: „už“ – 24 (vienbalsiai).


8. SVARSTYTA. Tarnybinės veiklos vertinimo komisijos sudarymo klausimas. 


Pranešėja Rita Vaičiūnienė, Bendrojo skyriaus vedėja. 


NUSPRĘSTA. Pritarti sprendimo projektui (sprendimas Nr. T-371).


BALSAVO: „už“ – 24 (vienbalsiai).

9. SVARSTYTA. Rajono savivaldybės kontrolieriaus ir kontrolieriaus pavaduotojo tarnybinės veiklos vertinimo komisijos sudarymo klausimas. 


Pranešėja Rita Vaičiūnienė, Bendrojo skyriaus vedėja.

NUSPRĘSTA. Pritarti sprendimo projektui (sprendimas Nr. T-372).


BALSAVO: „už“ – 24 (vienbalsiai).


10. SVARSTYTA. Rajono savivaldybės tarybos 2014 m. sausio 30 d. sprendimo Nr. T-19 ,,Dėl leidimų teikti pramoginių įrenginių paslaugas rajono savivaldybės viešosiose vietose išdavimo tvarkos aprašo patvirtinimo“ pripažinimo netekusiu galios klausimas. 


Pranešėja Augenija Julė Kasparevičienė, Kultūros ir turizmo skyriaus vedėja. 


NUSPRĘSTA. Pritarti sprendimo projektui (sprendimas Nr. T-373).


BALSAVO: „už“ – 24 (vienbalsiai).


11. SVARSTYTA. Vienkartinės piniginės išmokos skyrimo savivaldybės biudžetinės įstaigos Zanavykų muziejaus direktorei Rimai Vasaitienei klausimas.


Pranešėja Augenija Julė Kasparevičienė, Kultūros ir turizmo skyriaus vedėja.


Laurynas Suodaitis. Yra gautas Vyriausybės atstovo Marijampolės apskrityje reikalavimas, kuris įpareigoja parengti biudžetinių įstaigų ir organizacijų darbuotojų darbo apmokėjimo tvarką. Raginu nedelsiant tokią tvarką kuo greičiau parengti. 


NUSPRĘSTA. Pritarti sprendimo projektui (sprendimas Nr. T-374).


BALSAVO: „už“ – 23, „susilaikė“ – 1.


12. SVARSTYTA. Vienkartinės piniginės išmokos skyrimo savivaldybės biudžetinės įstaigos Gelgaudiškio kultūros centro direktorei Dianai Šležienei klausimas.


Pranešėja Augenija Julė Kasparevičienė, Kultūros ir turizmo skyriaus vedėja.


NUSPRĘSTA. Pritarti sprendimo projektui (sprendimas Nr. T-375).


BALSAVO: „už“ – 23, „susilaikė“ – 1.


13. SVARSTYTA. Vienkartinės piniginės išmokos skyrimo savivaldybės biudžetinės įstaigos Lukšių kultūros centro direktorei Daivai Bukšnienei klausimas. 


Pranešėja Augenija Julė Kasparevičienė, Kultūros ir turizmo skyriaus vedėja.


NUSPRĘSTA. Pritarti sprendimo projektui (sprendimas Nr. T-376).


BALSAVO: „už“ – 23, „susilaikė“ – 1.

14. SVARSTYTA. Rajono savivaldybės visuomenės sveikatos biure teikiamų paslaugų tarifų nustatymo klausimas. 


Pranešėjas Kęstutis Kuncaitis, Ūkio skyriaus vedėjas.  

NUSPRĘSTA. Pritarti sprendimo projektui (sprendimas Nr. T-377).


BALSAVO: „už“ – 24 (vienbalsiai).


15. SVARSTYTA. Šakių rajono savivaldybės atliekų tvarkymo taisyklių patvirtinimo klausimas. 


Pranešėjas Kęstutis Kuncaitis, Ūkio skyriaus vedėjas. Taisykles siūloma papildyti įrašant žodžius: „Individualių valdų savininkams, nerūšiuojantiems komunalinių atliekų jų susidarymo vietoje ir (ar) atsisakantiems priimti individualius pakuočių ir pakuočių atliekų, įskaitant antrines žaliavas, surinkimo konteinerius, komunalinių atliekų tvarkymo tarifas didinamas 2 kartus nuo savivaldybės tarybos sprendimu patvirtinto tarifo“. 


Valdas Stankūnas. Ar gyventojai, kurie atliekas rūšiuoja, turės galimybę sumažinti konteinerių išvežimus nuo 2 kartų per mėnesį iki vieno karto bei mokėti mažesnį mokestį?


Kęstutis Kuncaitis. Atliekų tvarkymo įmokos už komunalinių atliekų surinkimą ir tvarkymą dydis apskaičiuojamas ne trumpiau vieneriems finansiniams metams ir gali būti pateiktas tvirtinti Šakių rajono savivaldybei iki kiekvienų metų lapkričio 30 d. Perskaičiavus būtinąsias sąnaudas, savivaldybės taryba atskiru sprendimu gali įmokos dydį kartą per metus indeksuoti, taikydama metinį vartojimo kainų indeksą, jeigu jis didesnis negu 1,1. 


Mindaugas Tarnauskas. Yra konteinerių, kurie pastatyti atokiau nuo gyventojų. 


Kęstutis Kuncaitis. Yra pradėtos atliekų surinkėjo pirkimo procedūros. Sutarties sąlygose numatyta, kad surinkėjas turi turėti minimalaus svorio automobilį, kad galėtų privažiuoti prie kiekvieno nutolusio gyventojo. 


Mindaugas Tarnauskas. Tai aš suprantu, kad atokiau gyvenusi močiutė, kuri nėra sudariusi sutarties mokės dvigubą tarifą?


Kęstutis Kuncaitis. Asmenims, kurie šiukšles neša iki atokesnių konteinerių ši sąlyga nebus taikoma. Su kiekvienu atliekų turėtoju bus sudaromos sutartys ir aptariamos detalės. 


Laurynas Suodaitis. Yra nemaža dalis žmonių, kurie išvykę į užsienį, tačiau sutartis yra sudarę. Kaip bus su šiais žmonėmis?


Kęstutis Kuncaitis. Šie klausimai bus aptariami individualia tvarka su atliekų turėtojais. 


Karolis Podolskis. Yra Lietuvos Respublikos Vyriausybės nutarimas, kuriuo vadovaujantis atliekų tvarkymo kainos turėjo būti patvirtintos iki liepos 1 d. ir įsigalioti nuo 2017 m. sausio 1 d. Kadangi savivaldybėms sunkiai sekėsi susitarti dėl kainos ir kitų klausimų, tai terminai buvo atidėliojami iki kol taisyklės įsigalios. Nuo kitų metų turi būti patvirtintos kainos, kitu atveju reikės įpareigoti. 


Valdas Stankūnas. Nuo kada gyventojai, kurie atliekas rūšiuoja, turės galimybę sumažinti konteinerių išvežimus nuo 2 kartų per mėnesį iki vieno karto bei mokėti mažesnį mokestį?


A. Bagušinskas. Kiekvienam atliekų turėtojui, tiek fiziniam, tiek juridiniam asmeniui išsiuntinėti tipiniai sutarčių variantai. Jeigu asmuo mato, kad gautas dokumentas atitinka jo poreikius ir lūkesčius, tada atskira sutartis gali būti ir nesudaroma. Jeigu aplinkybės yra kitos, t.y. asmuo išvykęs į užsienį, pastatas neeksploatuojamas, tokiu atveju asmuo moka pastovią dalį, t.y. 1,03 Eur. Nes apmokestintas nekilnojamo turto objektas. Verslininkams, kurių veikla yra gamyba,  tarifas yra didesnis. Mokama bus pagal faktinį naudojimą. Dėl kainos sumažinimo nuo išvežimų skaičiaus. Yra skaičiuojamas normatyvas vienam gyventojui. Yra paskelbtas konkursas, kur norima, jog būtų mokama ne už tonas, o už pakėlimus. Jeigu jūs konteinerius išvežate rečiau, tai po metų bus peržiūrimi tarifai. Asmuo konteinerį turi išvežti du kartus, o jei išvežė vieną kartą, tokiu atveju bus galima peržiūrėti normatyvus ir tarifus. 


NUSPRĘSTA. Pritarti sprendimo projektui (sprendimas Nr. T-378).


BALSAVO: „už“ – 13, „susilaikė“ – 11.


16. SVARSTYTA. Įmokos už komunalinių atliekų surinkimą iš atliekų turėtojų ir atliekų tvarkymą Šakių rajono savivaldybėje dydžio nustatymo metodikos patvirtinimo klausimas. 


Pranešėjas Kęstutis Kuncaitis, Ūkio skyriaus vedėjas.


Juozas Puodžiukaitis. Visada buvo sakoma, kad kai pradėsime rūšiuoti šiukšles, tada mokestis mažės. Kur tas kainos mažėjimas?


Kęstutis Kuncaitis. Atliekų turėtojams, kurie iki šiol turėjo sudarę sutartį, tarifas nedidėja. Yra pastatyta mechaninė rūšiavimo gamykla, kurios išrūšiavimas padidina kintamąją dvinarės kainą 20 Eur be pridėtinės vertės mokesčio. Mišrios komunalinės atliekos negali papulti į sąvartyną.  Todėl atsidaro papildomos išlaidos.


A.Bagušinskas. Tarifas nustatomas pagal susikaupimo kiekį visam regione. Marijampolėje ir Vilkaviškyje sudarytos komisijos, į kurias gali kreiptis žmogus ir komisija sprendžia, ar galima taikyti kokią nors lengvatą. Lengvatos daromos iš savivaldybės biudžeto lėšų. 


Algimantas Damijonaitis. Kiek yra žinoma MAATC vyksta auditas, tai ar nebus taip, kad po audito reikės tarifus pertvirtinti. 


Juozas Puodžiukaitis. Kodėl šis klausimas nebuvo svarstomas lapkričio mėnesį?


Kęstutis Kuncaitis. Mes 5 savivaldybės tarėmės ir derėjomės dėl tarifų, Kol nebuvo vieningo sutarimo, tol neteikėme tarybai. Privačioms valdoms, kurios buvo sudariusios sutartis, tarifas lieka toks pats. 


Bernardinas Petras Vainius. Kas prisiima atsakomybę už tokią pastatytą atliekų perdirbimo gamyklą?


Kęstutis Kuncaitis. Mes priešinomės dėl šios gamyklos statybos, bet yra Valstybinis strateginis planas ir visuose regionuose gamyklos pastatytos.  

NUSPRĘSTA. Nepritarti sprendimo projektui.


BALSAVO: „už“ – 10, „susilaikė“ – 11, „prieš“ - 2.

17. SVARSTYTA. Rajono savivaldybės tarybos 2016 m. vasario 18 d. sprendimo Nr. T-49 „Dėl rajono savivaldybės 2016-2018 metų strateginio veiklos plano patvirtinimo“ pakeitimo klausimas. 


Pranešėjas Vitas Girdauskas, Regioninės plėtros skyriaus vedėjas.


NUSPRĘSTA. Pritarti sprendimo projektui (sprendimas Nr. T-379).


BALSAVO: „už“ – 20, „susilaikė“ – 3, „nebalsavo“ - 1.


18. SVARSTYTA. Pritarimo Šakių rajono savivaldybės 2018-2024 metų plėtros strateginio plano rengimui klausimas. 


Pranešėjas Vitas Girdauskas, Regioninės plėtros skyriaus vedėjas. 


NUSPRĘSTA. Pritarti sprendimo projektui (sprendimas Nr. T-380).


BALSAVO: „už“ – „už“ – 20, „susilaikė“ – 3, „nebalsavo“ - 1.


19. SVARSTYTA. Pritarimo Gelgaudiškio dvaro parko žemės sklypo perėmimui klausimas. 


Pranešėjas Vitas Girdauskas, Regioninės plėtros skyriaus vedėjas. 


Mindaugas Tarnauskas. Gelgaudiškio dvaro parko sutvarkymui yra numatyta apie 700 tūkst. Eur. Kokiame dokumente numatyti šie pinigai?


Vitas Girdauskas. Yra priimtas įsakymas, kam skiriamos lėšos, t.y. Gelgaudiškio dvaro sodyba griežtos geometrijos sodyba – parkas. Taip pat yra Aplinkos ministro įsakymas, kuriuo patvirtintas teritorijų planavimo įsakymas. Visi dokumentai yra pateikti visiems tarybos nariams. 


Violeta Simonavičienė. Ar seniūnija yra pasirengusi parką perimti?


Vincas Dabravolskis. Iki šiol parkas buvo netvarkomas. Mes esame pasirengę jį prižiūrėti. 


Irena Haase. Gelgaudiškio dvarui yra ieškomas koncesininkas. Galbūt, perėmus parko teritoriją, atsirastų didesnė galimybė atsirasti koncesininkui.  


NUSPRĘSTA. Pritarti sprendimo projektui (sprendimas Nr. T-381).


BALSAVO: „už“ – 17, „susilaikė“ – 7.


Iš posėdžių salės išėjo tarybos narys Edgaras Pilypaitis. Toliau posėdyje dalyvauja 23 tarybos nariai. 


20. SVARSTYTA. Projekto „Šakių rajono socialinio būsto plėtra“ NR. 08.1.2-CPVA-R-408-41-0001/VL-861 socialinio būsto pirkimo būdo ir pirkimo sąlygų patvirtinimo klausimas. 


Pranešėjas Vitas Girdauskas, Regioninės plėtros skyriaus vedėjas.


NUSPRĘSTA. Pritarti sprendimo projektui (sprendimas Nr. T-382).


BALSAVO: „už“ – 22, „susilaikė“ – 1, „nebalsavo“ – 1.

Iš posėdžių salės išėjo tarybos narys Paulius Puskunigis. Toliau posėdyje dalyvauja 22 tarybos nariai.


21. SVARSTYTA. Rajono savivaldybės tarybos 2016 m. vasario 18 d. sprendimo Nr. T-51 „Dėl rajono savivaldybės 2016 metų biudžeto patvirtinimo“ pakeitimo ir papildymo klausimas. 


Pranešėja Egidija Grigaitienė, Biudžeto ir turto skyriaus vedėja. Gautas Kudirkos Naumiesčio socialinės globos centro prašymas skirti 10 000 Eur (gaisro sutvarkymui), Kudirkos Naumiesčio parapija prašo skirti 7000 Eur (labdaros veiklai). Dėl prašymo skirti Kudirkos Naumiesčio socialinės globos centrui lėšų buvo nuspręsta išsiaiškinti ten susidariusią situaciją ir tvirtinant kitų metų biudžetą lėšas numatyti, o šiuos 10 000 Eur nukreipti paskolų grąžinimui. Dėl 7000 labdaros valgyklai, pasiūlyta paskirstyti jas dviems įstaigoms, t.y. Kudirkos Naumiesčio parapijai ir Šakių parapijai. 


Į posėdžių salę grįžo tarybos narys Edgaras Pilypaitis. Toliau posėdyje dalyvauja 23 tarybos nariai. 


Egidija Grigaitienė. Kukarskės globos namams numatyta skirti 20 000 Eur automobilių įsigijimui. Buvo numatyta skirti 15 000 Eur, tačiau yra prašoma 20 000 Eur, nes, už 15 000 Eur specialaus automobilio nenuperkama. Socialinių paslaugų centrui siūloma skirti 10 000 Eur tarnybinio automobilio įsigijimui. 


Irena Haase. Nesutinku, kad iš biudžeto būtų skirta 2,5 tūkst. Eur melioracijos darbams Šakių miesto Šiaurės gatvėje apmokėti. 


Dinara Gudaitienė. Kokioms paslaugoms teikti reikalingas Socialinių paslaugų centrui automobilis?


Vilma Bielskienė. Mes teikiame pavežėjimo paslaugą ir vežame klientus. 


Egidija Grigaitienė. Jeigu visi tarybos nariai mano, kad nereikia skirti 2,5 tūkst. Eur atsiskaitymui su rangovais, tai tas lėšas nukreipsime paskolos grąžinimui. 


Arvydas Šlėderis. Ar neturėtų būti pirmesnis tikslas, surinkus papildomų lėšų, teikti paslaugas gyventojams, o ne važinėti geresne mašina? 


Vilma Bielskienė. 2016 metais iš įstaigos surinktų lėšų prie darbo užmokesčio prisidėjome 22 000 Eur. Šiuo metu laukiančių eilėje mes turime 7 žmones. Kaip įstaigos vadovė norėčiau, kad eilės nebūtų, bet šiai paslaugai reikia keisti etatų struktūrą ir priimti dirbti žmogų. 


NUSPRĘSTA. Pritarti sprendimo projektui, neskiriant 2,5 tūkst. Eur melioracijos darbams Šakių miesto Šiaurės gatvėje apmokėti (sprendimas Nr. T-383).


BALSAVO: „už“ – 22, „susilaikė“ – 1, „nedalyvavo balsavime“ - 1.


Į posėdžių salę grįžo tarybos narys Paulius Puskunigis. Toliau posėdyje dalyvauja 24 tarybos nariai. 


22. SVARSTYTA. Turto perdavimo rajono savivaldybės biudžetinei įstaigai klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-384).


BALSAVO: „už“ – 24 (vienbalsiai).


23. SVARSTYTA. valstybės turto pripažinimo netinkamu (negalimu) naudoti klausimas. 


Pranešėja Egidija Grigaitienė, Biudžeto ir turto skyriaus vedėja. 

NUSPRĘSTA. Pritarti sprendimo projektui (sprendimas Nr. T-385).


BALSAVO: „už“ – 24 (vienbalsiai). 


Iš posėdžių salės išėjo tarybos nariai Aušrelė Pukinskienė ir Ramūnas Kaunas. Toliau posėdyje dalyvauja 22 tarybos nariai. 

24. SVARSTYTA. Juozo Domeikos šalpos fondo atleidimo nuo žemės nuomos mokesčio už 2016 metus klausimas. 


Pranešėja Egidija Grigaitienė, Biudžeto ir turto skyriaus vedėja.  


NUSPRĘSTA. Pritarti sprendimo projektui (sprendimas Nr. T-386).


BALSAVO: „už“ – 22, „nedalyvavo balsavime“ - 2.


Į posėdžių salę grįžo tarybos nariai Aušrelė Pukinskienė ir Ramūnas Kaunas. Toliau posėdyje dalyvauja 24 tarybos nariai.

25. SVARSTYTA. Panaudos sutarties su viešąja įstaiga Šešupės euroregiono turizmo informacijos centru nutraukimo klausimas. 

Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-387).


BALSAVO: „už“ – 24 (vienbalsiai).


26. SVARSTYTA. Rajono savivaldybės tarybos 2014 m. lapkričio 27 d. sprendimu Nr. T-325 patvirtinto Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašo pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja.  

NUSPRĘSTA. Pritarti sprendimo projektui (sprendimas Nr. T-388).


BALSAVO: „už“ – 24 (vienbalsiai).


27. SVARSTYTA. Rajono savivaldybės tarybos 2015 m. kovo 26 d. sprendimo Nr. T-93 „Dėl rajono savivaldybės būsto fondo ir rajono savivaldybės socialinio būsto, kaip rajono savivaldybės būsto fondo dalies, sąrašų patvirtinimo“ dalinio pakeitimo klausimas.


Pranešėja Egidija Grigaitienė, Biudžeto ir turto skyriaus vedėja.  


NUSPRĘSTA. Pritarti sprendimo projektui (sprendimas Nr. T-389).


BALSAVO: „už“ – 24 (vienbalsiai).


28. SVARSTYTA. Rajono savivaldybės tarybos 2015 m. gruodžio 18 d. sprendimo Nr. T-287 „Dėl savivaldybės ir valstybės turto perdavimo viešajai įstaigai „Šakių rajono savivaldybės priešgaisrinė tarnyba“ pagal panaudos sutartį“ pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-390).


BALSAVO: „už“ – 24 (vienbalsiai).


29. SVARSTYTA. Rajono savivaldybės tarybos 2016 m. kovo 18 d. sprendimo Nr. T-115 „Dėl savivaldybės ir valstybės ilgalaikio turto perdavimo viešajai įstaigai „Šakių rajono savivaldybės priešgaisrinė tarnyba“ pagal panaudos sutartį“ 1 priedo „Savivaldybei nuosavybės teise priklausančio nekilnojamojo turto sąrašas“ pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-391).


BALSAVO: „už“ – 24 (vienbalsiai).


Iš posėdžių salės išėjo tarybos narys Edgaras Pilypaitis. Toliau posėdyje dalyvauja 23 tarybos nariai. 

30. SVARSTYTA. Vienkartinės priemokos išmokėjimo rajono savivaldybės mero pavaduotojui Edgarui Pilypaičiui klausimas. 


Pranešėjas Juozas Bertašius, savivaldybės meras.  


Mindaugas Tarnauskas. Už kokį viršvalandinį darbą siūloma skirti priemoką, ar tos valandos yra deklaruotos ir ar buvo skelbiamos viešoje erdvėje? 


Vaidas Balčiūnas. Viršvalandžių niekas nefiksuoja ir jų nerašo. Jeigu valandos būtų fiksuojamos, tai pinigų reikėtų kur kas daugiau. 


NUSPRĘSTA. Pritarti sprendimo projektui (sprendimas Nr. T-392).


BALSAVO: „už“ – 16, „susilaikė“ - 7.

31. SVARSTYTA. Rajono savivaldybės tarybos 2007 m. spalio 25 d. sprendimo Nr. T-207 „Dėl Administracinės komisijos prie Šakių rajono savivaldybės tarybos nuostatų tvirtinimo“ ir 2015 m. gegužės 28 d. sprendimo Nr. T-44 „Dėl administracinės komisijos prie rajono savivaldybės tarybos sudarymo“ pripažinimo netekusias galios klausimas. 


Pranešėjas Edgaras Pilypaitis, savivaldybės mero pavaduotojas.   


NUSPRĘSTA. Pritarti sprendimo projektui (sprendimas Nr. T-393).


BALSAVO: „už“ – 24 (vienbalsiai).

32. SVARSTYTA. Rajono savivaldybės Nevyriausybinių organizacijų tarybos sudarymo klausimas. 


Pranešėjas Edgaras Pilypaitis, savivaldybės mero pavaduotojas. Komiteto posėdžiuose buvo siūloma iš sprendimo projekto išbraukti žodžius „Rimantas Valiukas – rajono savivaldybės mero padėjėjas“.      


NUSPRĘSTA. Pritarti sprendimo projektui, išbraukiant žodžius „Rimantas Valiukas – rajono savivaldybės mero padėjėjas“ (sprendimas Nr. T-394).


BALSAVO: „už“ – 24 (vienbalsiai).

33. SVARSTYTA. Rajono savivaldybės tarybos 2015 m. spalio 16 d. sprendimo Nr. T-173 „Dėl rajono savivaldybės tarybos veiklos reglamento patvirtinimo“ pakeitimo ir papildymo klausimas. 


Pranešėjas Edgaras Pilypaitis, savivaldybės mero pavaduotojas.   

NUSPRĘSTA. Pritarti sprendimo projektui (sprendimas Nr. T-395).


BALSAVO: „už“ – 24 (vienbalsiai).

***

SVARSTYTA. Protokolinis nutarimas „Dėl seniūnijų pertvarkos“. 


Inga Cibulskienė. Buvo pateiktas protokolinis nutarimas numatant, kad seniūnijas pertvarkyti į seniūnijas – biudžetines įstaigas. 


Bernardinas Petras Vainius. Darant tokią pertvarką pirmiausiai nukentės mūsų rajono gyventojai, nes reikės pakeisti adresus ir turto perregistravimą. Siūlau pasilikti prie mišrios sistemos. 


Inga Cibulskienė. Adresų pakeisti nebūtina, tačiau jeigu savininkai to pageidaus, tai jiems kainuos 3,50 Eur. Protokolinis nutarimas reikalingas tam, kad žinotume, kaip darbo grupė turi dirbti, t.y. kuriame filialus ar biudžetines įstaigas ir pan. 


Bernardinas Petras Vainius. Siūlau papildyti komisiją administracinę patirtį turinčiais seniūnais. 


Inga Cibulskienė. Komisija sudaryta pakankama ir ji politinio sprendimo nepriiminės. Jeigu tarybos nariams trūksta duomenų, prašau pasakyti kokių reikia, kad komisija sausio mėnesį galėtų juos pateikti. Taryba turi priimti politinį sprendimą - darome mišrią sistemą, seniūnijas – biudžetines įstaigas ar filialus.  


Aušrelė Pukinskienė. Ar priėmus politinį sprendimą, mes nepadarysime taip, kad turėsime ir rinktis tai, pagal ką buvo dirbama, neturėdami galimybės keisti krypties. 


Inga Cibulskienė. Tai yra tik protokolinis sprendimas tam, kad darbo grupė turėtų aiškią kryptį, kaip reikia dirbt. 


Irena Haase. Siūlau frakcijoms apsvarstyti seniūnijų pertvarkos klausimą ir pateikti savo siūlomus variantus. 


NUTARTA. Siūlyti:


1. rajono savivaldybės administracijai papildyti rajono savivaldybės administracijos direktoriaus 2016 m. lapkričio 30 d. įsakymą Nr. AT-1103 „Dėl darbo grupės sudarymo“ įtraukiant į ją 3 seniūnijų seniūnus.


2. Jungtinei opozicinei, Lietuvos valstiečių ir žaliųjų bei Darbo partijos ir Tėvynės Sąjungos – Lietuvos Krikščionys demokratai frakcijoms iki sausio 20 d. apsvarstyti seniūnijų pertvarkos klausimą ir pateikti siūlymus.    

Posėdžio pirmininkas




Juozas Bertašius

Posėdžio sekretorė




Inga Kanapeckienė

